Home » Lojaliteit- en Verwysingsprogram
Almal soek iets terug, nie waar nie? By Pet Hero gee ons vir jou daai ietsie terug omdat jy so 'n lojale kliënt is. Pet Hero bied jou twee maniere om afslag op jou volgende aankope te kry, wat jy weer op enigiets in ons katalogus kan spandeer – van hondekos tot oulike speelgoed of harnasse. Jy mag dalk dink, "sjoe, hulle pryse is alreeds so laag". Dis waar, maar ons wil seker maak jy's jou troeteldier se held deur nog meer vir jou te gee.
Die mens-en-troeteldierband is op lojaliteit gebou. Ons weet dat jou troeteldier deel van die familie is en ons wil graag jou hond of kat beloon deur vir jou 'n ekstra geldjie terug te gee wanneer jy by Pet Hero koop.
Elke keer wat jy 'n suksesvolle aanlynkopie by Pet Hero maak, voeg ons lojaliteitspunte by jou rekening. Jy sal op alle produkte in ons katalogus lojaliteitspunte ontvang. Hierdie lojaliteitspunte kan in 'n koopbewys omskep word wat jy kan gebruik om afslag op jou volgende aankope te kry.
Is jy opsoek na 'n groter item of soek jy gereelde besparings? Met ons lojaliteitsprogram is dit jou keuse wanneer jy jou opgehoopte punte wil gebruik. Sodra jy gereed is om jou lojaliteitspunte te gebruik, gaan jy na jou rekening en kies My lojaliteitspunte. Hiervandaan kan jy jou lojaliteitspunte in 'n koopbewys omskep wat jy met jou volgende aankope kan gebruik.
Jou lojaliteitspunte sal nooit verval nie, wat dit 'n maklike en effektiewe manier maak om vir daai luukse items te spaar wat jy nie op 'n gereelde basis koop nie.
Om van Pet Hero gebruik te maak het soveel voordele dat jy sommer vir die hele wêreld wil vertel. Ons verwysingsprogram kan vir jou 'n hele paar besparings bring, terwyl jy die woord versprei. Jy kan ook 'n koopbewys verdien vir elke vriend wat jy verwys en wat dan ietsie koop. Die mense wie jy verwys sal ook 'n koopbewys op hul eerste aankope kry.
Jy kan die verwysingsprogram vanaf jou rekening besigtig waar jy vriende kan nomineer deur hulle inligting te verskaf. Ons sisteem sal dan vir hulle 'n e-pos stuur waarna hulle kan registreer en 'n rekening skep. Hulle sal ook 'n koopbewys ontvang wat hulle op hulle eerste aankope kan gebruik. Dis belangrik dat jou e-posadres gespesifiseer word in die e-posveld van die verwyser.
Wanneer 'n persoon, wie jy borg, hul eerste aankope maak, sal jy ook 'n koopbewys ontvang wat jy met jou volgende bestelling kan gebruik.
Dit is belangrik om te weet dat jy slegs 'n borg kan word as jy reeds 'n suksesvolle aankope gemaak het.